Onsdag var SF's nye trafikordfører Jonas Dahl på besøg på Egholm. Han er kun lige startet i jobbet som trafikordfører og har tidligere udtalt, at han er skeptisk over for en motorvej hen over Egholm. Men den udtalelse har ikke været god nok for modstanderne af en vestlig linjeføring. Derfor havde netværket mod vestforbindelsen inviteret ham på besøg. Formålet med at invitere ham var at få ham til at sige, at han er klar modstander af projektet. Og det virkede. - Jeg har tidligere sagt, at jeg er skeptisk overfor løsningen. Nu vil jeg gerne stramme op og sige, at jeg er meget skeptisk over for en Egholmforbindelse. Jeg har meget svært ved at forestille mig, at man skal ødelægge et naturskønt område som det her ved at pløje en motorvej ned over, siger han.

Referat:
SF's nye trafikordfører er efter et besøg på Egholm klar modstander af en tredje limfjordsforbindelse over øen.